এর পরেই একের পর এক কোপ পড়ে ইন্দৌর স্টেডিয়ামের উপরে। হোলকার স্টেডিয়ামের ভিআইপি পার্কিং হিসেবে ব্যবহৃত হতো পার্শ্ববর্তী একটি স্কুলের ময়দান। সেই ময়দান থেকেও ভিআইপি পার্কিং সরানোর নির্দেশ এসেছে। রাজ্যস্তরের প্রশাসক ও শিক্ষা দফতরকে বলা হয়, নিকটবর্তী বিবেকানন্দ বিদ্যালয়ের মধ্যে দিয়ে অনৈতিকভাবে যেভাবে স্টেডিয়াম রাস্তা তৈরি করা হয়েছে, তা যেন তড়িঘড়ি বন্ধ করে দেওয়া হয়। মঙ্গলবার বিদ্যালয় পরিদর্শনে গেলে সেই রাস্তা বন্ধ রাখা হয়।